| Dato  30. august 2024 |
| --- |

|  |  |  |
| --- | --- | --- |
| Kontakt   |  | | --- | | Sagsansvarlig:  Fagcenter for Børn, Læring og Uddannelse |  |  | | --- | | Kalundborg Kommune  Holbækvej 141 B  4400 Kalundborg | |
|  |

**Høringssvar fra MED-udvalg og fællesbestyrelse på Sejerø Skole og Børnehus vedr. budget 2025**

MED-udvalget og fællesbestyrelsen på Sejerø Skole og Børnehus har drøftet høringsmaterialet i forbindelse med det administrative budget for 2025 samt overslagsårene 2026 – 2028 og har nedenstående bemærkninger.

**Resumé:**

MED og fællesbestyrelsen kvitterer for midler til efterslæb på skolens og børnehusets bygninger. Vi er dog forundrede over, at det fremgår af H25 s. 5, at redskaber på legepladserne ikke udskiftes, hvis de ikke længere lever op til sikkerhedskravene. Det er tidligere været aftalt, at Team Ejendomme skal udskifte redskaberne. Skoler og daginstitutioner får ikke midler til dette. Vi foreslår, at tandplejen kan blive mobil, således at yderområderne har tættere til tandplejen. Vi mener, at Kulmult er et tilbud, der tilgodeser, at alle børn uanset baggrund møder mange dele af kulturen, så den ikke kun er forbeholdt eliten. Det vil være ualmindelig dyrt for de enkelte institutioner, hvis de hver især skal tilkøbe gode forestiller og forløb. Vi bakker op om ø-udvalget budgetønske om ny asfalt på vejene på Sejerø. Langt de fleste børns skolevej (Sejerbyvej) trænger til ny asfalt. Børnene svinger ud på vejen, når de skal uden om hullerne.

Jf. H25:

MED og fællesbestyrelsen kvitterer for midler til efterslæb på skolens og børnehusets bygninger. Det er en flot gennemgang af bygningerne og oversigt over løbende vedligehold. Vi er dog forundrede over, at det fremgår af H25 s. 5, at redskaber på legepladserne ikke udskiftes, hvis de ikke længere lever op til sikkerhedskravene. Det er tidligere været aftalt, at Team Ejendomme skal udskifte redskaberne. Hvordan sikrer vi, at legepladserne ikke forringes fremover? Skoler og daginstitutioner får ikke midler til dette. Udeområder og legepladser er også vigtige at holde vedlige især på Sejerø, hvor det er øens eneste legeplads.

Tandplejen:

MED og fællesbestyrelsen foreslår, at tandplejen kan blive mobil således, at yderområderne har tættere til tandplejen; især når vi har et for højt elevfravær.

Kumult:

MED og fællesbestyrelsen mener, at Kulmult er et tilbud, der tilgodeser, at alle børn uanset baggrund møder mange dele af kulturen, så den ikke kun er forbeholdt eliten. Det vil være ualmindelig dyrt for de enkelte institutioner, hvis de hver især skal tilkøbe gode forestiller og forløb. Derfor kvitterer vi for denne beslutning.

MED og fællesbestyrelsen bakker op om ø-udvalget budgetønske om ny asfalt på vejene på Sejerø. Langt de fleste børns skolevej (Sejerbyvej) trænger til ny asfalt. Børnene svinger ud på vejen, når de skal uden om hullerne, og samtidig hælder vejkanterne så kraftigt, at børnene cykler langt inde på vejen.

Med venlig hilsen

Kian Palm Signe Broe

Formand for fællesbestyrelsen Formand for MED